stanford-oval/wikipedia huggingface dataset:
אלטון ברנד
תיכונים ומכללות

ברנד נולד בקורטלנד מאנור, ניו יורק. הוא החל את הקריירה שלו בגיל 13 בתיכון פקסקיל, שם הוכנס מידית לנבחרת בית הספר בה העמיד ממוצעים של 40 נקודות ו-20 ריבאונדים למשחק. בנוסף שיחק ברנד באיגוד האתלטים החובבים יחד עם שחקני ה-NBA העתידיים, רון ארטסט ולמאר אודום. ברנד עזר לקבוצתו לזכות בשתי אליפויות תיכונים.
לאחר ששיחק בתיכון פקסקיל עבר ברנד למכללת דיוק שם שיחק עם שחקני ה-NBA בעתיד שיין באטייה וקורי מגטי.
ברנד הוביל את קבוצתו למשחק הגמר בפיינל פור האליפות, שם הפסידה קבוצתו לקונטיקט.
קריירת משחק ב-NBA > שיקגו בולס

ברנד נבחר בבחירה הראשונה של דראפט 1999 על ידי שיקגו בולס. בעונת הרוקי שלו העמיד ממוצעים של 20.1 נקודות ו-10 ריבאונדים למשחק אך שיקגו סיימה עם מאזן שלילי ולא העפילה לפלייאוף. בסיום העונה חלק ברנד עם סטיב פרנסיס מיוסטון רוקטס את פרס רוקי העונה. בעונת 2000/2001 רשם ברנד ממוצעים דומים, עם 20.1 נקודות ו-10.1 ריבאונדים למשחק ואף סיים במקום השני ב-NBA בריבאונדים בהתקפה עם 3.9 למשחק, שני רק לדיקמבה מוטומבו ברשימה. גם בעונה זו שיקגו לא העפילה לפלייאוף.
קריירת משחק ב-NBA > לוס אנג'לס קליפרס

ב-27 ביוני 2001 ברנד הועבר בטרייד ללוס אנג'לס קליפרס תמורת בריאן סקינר וזכויות הדראפט על טייסון צ'נדלר. אחרי עונה סולידית של 18.2 נקודות ו-11.6 ריבאונדים למשחק, הפך ברנד לשחקן הקליפרס הראשון שנבחר להשתתף במשחק האולסטאר מאז 1994, אך קבוצתו לא העפילה לפלייאוף. בתחילת עונת 2002/2003 קיבל ברנד, שהיה שחקן חופשי, הצעה של 82 מיליון דולר ל-6 שנים ממיאמי היט, אך הקליפרס השוו הצעה זו וברנד נשאר בלוס אנג'לס. בעונות 2003 עד 2005 המשיך ברנד להוביל את קבוצתו עם 19.6 נקודות ו-10.3 ריבאונדים למשחק, אך רצף החמצות הפלייאוף של הקליפרס מאז 1996/1997 נמשך.
לפני עונת 2005/2006 עבד ברנד על פיתוח קליעה מטווח יותר רחוק והורדת משקלו, שעזרו לו בעונה הטובה ביותר בקריירה שלו בה הוא קלע 24.7 נקודות ב-52.7% מהשדה וקלט 10.0 ריבאונדים למשחק. הוא גם נבחר למשחק האולסטאר בפעם השנייה והאחרונה בקריירה שלו, שם קלע 12 נקודות וקלט 7 ריבאונדים, וסיים במקום השביעי בהצבעה לפרס ה-MVP של העונה הסדירה. בסיום העונה הוא הוביל את קבוצתו לפלייאוף לראשונה מאז 1997, ובסיבוב הראשון התמודדו מול הדנוור נאגטס אותם ניצחו בחמישה משחקים. בכך הייתה זו הפעם הראשונה מאז עונת 1975/1976 בה העפיל המועדון לחצי גמר המערב, אז נקראו הבאפלו ברייבס והוביל אותם בוב מקאדו. בסיבוב השני פגשו הקליפרס את הפיניקס סאנס שהובלו על ידי סטיב נאש, להם הפסידו ב-7 משחקים. בפלייאוף העמיד ברנד ממוצעים טובים של 25.4 נקודות ב-55.1% מהשדה, 10.3 ריבאונדים, 4.0 אסיסטים ו-2.6 חסימות ב-12 משחקים. בסוף העונה זכה ברנד בפרס הספורטיביות של ה-NBA על שם ג'ו דיומרס.
בעונת 2006/2007 צנחו ממוצעיו של ברנד ל-20.5 נקודות ו-9.3 ריבאונדים למשחק, והקליפרס החמיצו את הפלייאוף לאחר שסיימו את העונה הסדירה עם מאזן 40–42. ברנד פספס את רוב עונת 2007/2008 בגלל פציעה בגיד האכילס השמאלי, והשתתף בשמונה משחקים בלבד. עונה זאת הייתה האחרונה בחוזה 6 השנים של ברנד ובסופה הוא הפך לשחקן חופשי.
קריירת משחק ב-NBA > פילדלפיה 76'

ב-9 ביולי 2008, לקראת עונת 2008/2009, החתימו פילדלפיה 76' את אלטון ברנד על חוזה כשחקן החופשי. בגלל פציעות כתף וניתוחים, שיחק ברנד רק ב-29 משחקים וקלע 13.8 נקודות למשחק. קבוצתו לא העפילה לפלייאוף. עונת 2009/2010 הייתה עונה לא טובה לברנד שהמשיך בירידה בממוצעיו, ובה קלע 13.1 נקודות בממוצע למשחק, וקבוצתו שוב לא העפילה לפלייאוף.
בעונת 2010/2011 קלע ברנד כ-15 נקודות למשחק ועזר לפילדלפיה להעפיל לפלייאוף, בו הפסידה בסיבוב הראשון למיאמי היט, שהובלו על ידי לברון ג'יימס, דוויין וייד וכריס בוש, בחמישה משחקים. בפלייאוף קלע ברנד 15.6 נקודות ב-54.8% מהשדה והוריד 8.4 ריבאונדים למשחק.
בעונת 2011/2012 ממוצע הנקודות של ברנד ירד ל-11 למשחק, אך בעזרת סגל מאוזן שכלל את ג'רו הולידיי, אנדרה איגודלה ות'דאוס יאנג, העפילה פילדלפיה לפלייאוף מהמקום השמיני במזרח. בסיבוב הראשון ניצחו הסיקסרס את שיקגו בולס בתוצאה 2–4, לאחר שכוכב הבולס דריק רוז נפצע במשחק הראשון בסדרה בברכו השמאלית. בסיבוב השני הפסידו פילדלפיה לבוסטון סלטיקס שהובלו על ידי קווין גארנט, פול פירס וריי אלן, בתוצאה 3–4. בפלייאוף שיחק ופתח ברנד בכל 13 המשחקים של קבוצתו, בהם קלע 8.6 נקודות ואסף 4.8 ריבאונדים למשחק. ב-11 ביולי 2012 שוחרר ברנד מקבוצתו.
קריירת משחק ב-NBA > דאלאס מאבריקס

ב-13 ביולי 2012 חתם ברנד בדאלאס מאבריקס. שנה זאת הייתה שפל הקריירה של ברנד, הוא קלע 7.2 נקודות למשחק ב-21.2 דקות למשחק.
קריירת משחק ב-NBA > אטלנטה הוקס

ב-15 ביולי 2013 חתם ברנד באטלנטה הוקס, בה שיחק עד סיום עונת 2014/2015, וב-11 באוגוסט 2015 הודיע על פרישה ממשחק.
קריירת משחק ב-NBA > חזרה לפילדלפיה 76'

ב-4 בינואר 2016 הודיע ברנד על חזרתו מפרישה וחתימתו בפילדלפיה 76'. לאחר עונה אחת הודיע על פרישה מחודשת.
קריירת ניהול

בספטמבר 2018 מונה לג'נרל מנג'ר של פילדלפיה 76'. בנובמבר 2020 מונה דריל מורי ל"נשיא לפעולות כדורסל" של הסיקסרס, ומאז משמש ברנד כעוזרו; על אף שברנד נושא את תואר ה"ג'נרל מנג'ר", מורי הוא האחראי בפועל על פעולות הכדורסל של הקבוצה.
סטטיסטיקות קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1999/2000 | שיקגו | 81 | 80 | 37.0 | 0.482 | 0.000 | 0.685 | 10.0 | 1.9 | 0.8 | 1.6 | 20.1 |
| 2000/2001 | שיקגו | 74 | 74 | 39.3 | 0.476 | 0.000 | 0.708 | 10.1 | 3.2 | 1.0 | 1.6 | 20.1 |
| 2001/2002 | קליפרס | 80 | 80 | 37.8 | 0.527 | 0.000 | 0.742 | 11.6 | 2.4 | 1.0 | 2.0 | 18.2 |
| 2002/2003 | קליפרס | 62 | 61 | 39.6 | 0.502 | 0.000 | 0.685 | 11.3 | 2.5 | 1.1 | 2.5 | 18.5 |
| 2003/2004 | קליפרס | 69 | 68 | 38.7 | 0.493 | 0.000 | 0.773 | 10.3 | 3.3 | 0.9 | 2.2 | 20.0 |
| 2004/2005 | קליפרס | 81 | 81 | 37.0 | 0.503 | 0.000 | 0.752 | 9.5 | 2.6 | 0.8 | 2.1 | 20.0 |
| 2005/2006 | קליפרס | 79 | 79 | 39.2 | 0.527 | 0.333 | 0.775 | 10.0 | 2.6 | 1.0 | 2.5 | 24.7 |
| 2006/2007 | קליפרס | 80 | 80 | 38.5 | 0.533 | 1.000 | 0.761 | 9.3 | 2.9 | 1.0 | 2.2 | 20.5 |
| 2007/2008 | קליפרס | 8 | 6 | 34.3 | 0.456 | 0.000 | 0.787 | 8.0 | 2.0 | 0.4 | 1.9 | 17.6 |
| 2008/2009 | פילדלפיה | 29 | 23 | 31.7 | 0.447 | 0.000 | 0.676 | 8.8 | 1.3 | 0.6 | 1.6 | 13.8 |
| 2009/2010 | פילדלפיה | 76 | 57 | 30.2 | 0.480 | 0.000 | 0.738 | 6.1 | 1.4 | 1.1 | 1.1 | 13.1 |
| 2010/2011 | פילדלפיה | 81 | 81 | 34.7 | 0.512 | 0.000 | 0.780 | 8.3 | 1.5 | 1.1 | 1.3 | 15.0 |
| 2011/2012 | פילדלפיה | 60 | 60 | 28.9 | 0.494 | 0.000 | 0.733 | 7.2 | 1.6 | 1.0 | 1.6 | 11.0 |
| 2012/2013 | דאלאס | 72 | 18 | 21.2 | 0.473 | 0.000 | 0.710 | 6.0 | 1.0 | 0.7 | 1.3 | 7.2 |
| 2013/2014 | אטלנטה | 73 | 15 | 19.4 | 0.539 | 0.000 | 0.649 | 4.9 | 1.0 | 0.5 | 1.2 | 5.7 |
| 2014/2015 | אטלנטה | 36 | 4 | 13.5 | 0.442 | 0.000 | 0.522 | 2.8 | 0.6 | 0.5 | 0.7 | 2.7 |
| 2015/2016 | פילדלפיה | 17 | 1 | 13.2 | 0.431 | 0.000 | 0.889 | 3.7 | 1.1 | 0.5 | 0.5 | 4.1 |
| קריירה |  | 1,058 | 868 | 33.0 | 0.500 | 0.095 | 0.736 | 8.5 | 2.1 | 0.9 | 1.7 | 15.9 |
| אולסטאר |  | 2 | 0 | 18.0 | 0.563 | 0.000 | 0.000 | 8.5 | 0.5 | 0.5 | 0.5 | 9.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות קריירה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 2006 | קליפרס | 12 | 12 | 43.1 | 0.551 | 0.000 | 0.750 | 10.3 | 4.0 | 0.9 | 2.6 | 25.4 |
| 2011 | פילדלפיה | 5 | 5 | 37.0 | 0.548 | 0.000 | 0.769 | 8.4 | 0.6 | 0.4 | 1.2 | 15.6 |
| 2012 | פילדלפיה | 13 | 13 | 27.4 | 0.465 | 0.000 | 0.625 | 3.8 | 0.5 | 0.8 | 1.5 | 8.6 |
| 2014 | אטלנטה | 7 | 0 | 11.6 | 0.167 | 0.000 | 0.800 | 3.3 | 0.9 | 0.1 | 0.9 | 1.1 |
| 2015 | אטלנטה | 3 | 0 | 1.3 | 0.000 | 0.000 | 0.500 | 0.3 | 0.0 | 0.0 | 0.0 | 0.3 |
| קריירה |  | 40 | 30 | 28.6 | 0.516 | 0.000 | 0.719 | 6.3 | 1.6 | 0.6 | 1.6 | 12.6 |
הערות שוליים

↑  תוצאות הבחירות לפרסי עונת 2005/2006, באתר basketball-reference.com
↑  ברנד מודיע על פרישה, באתר sbnation.com
↑  ברנד מודיע על חזרתו מהפרישה, באתר ספורטס אילוסטרייטד
↑  NBA's link to 1990s continues to fade with Elton Brand's retirement,‏ nba.com
↑  מורי מונה לנשיא לפעולות כדורסל של הסיקסרס, באתר הקבוצה, 2 בנובמבר 2020
| נבחרת ארצות הברית – אליפות העולם בכדורסל 2002 (מקום שישי) |
| --- | --- | --- |
|  1  •  2  •  3  •  4 פינלי •  5 ב. דייוויס •  6 א. מילר •  7 אוניל •  8 א. דייוויס •  9 פירס •  10 ר. מילר •   11 מריון •  12 ויליאמס • 13 וולאס •  14 ברנד • 15 לפרנץ • מאמן: קארל |  1  •  2  •  3  •  4 פינלי •  5 ב. דייוויס •  6 א. מילר •  7 אוניל •  8 א. דייוויס •  9 פירס •  10 ר. מילר •   11 מריון •  12 ויליאמס • 13 וולאס •  14 ברנד • 15 לפרנץ • מאמן: קארל | ארצות הברית |
| נבחרת ארצות הברית – אליפות העולם בכדורסל 2006 (מדליית ארד) |
| --- | --- | --- |
|  1  •  2  •  3  •  4 ג'ונסון •  5 היינריך •  6 ג'יימס •  7 ג'יימיסון •  8 באטייה •  9 וייד •  10 פול •   11 בוש •  12 הווארד • 13 מילר •  14 ברנד • 15 אנתוני • מאמן: ששבסקי |  1  •  2  •  3  •  4 ג'ונסון •  5 היינריך •  6 ג'יימס •  7 ג'יימיסון •  8 באטייה •  9 וייד •  10 פול •   11 בוש •  12 הווארד • 13 מילר •  14 ברנד • 15 אנתוני • מאמן: ששבסקי | ארצות הברית |
| --- | --- |
בקרת זהויות :  PLWABN: 9810610178105606  BNE: XX4872721  ISNI: 0000 0000 7245 474X  LCCN: n2008008938  VIAF: 46228203   WorldCat (עם VIAF): 46228203
אל תסתכלו למעלה

| --- | --- |

 בימוי:  אדם מקיי 
 הופק בידי:  אדם מקיי, Kevin J. Messick 
 תסריט:  אדם מקיי 
 עריכה:  הנק קורווין 
 שחקנים ראשיים:  לאונרדו דיקפריו רון פרלמן תומר סיסלי רוב מורגן טיילר פרי כריס אוונס מלאני לינסקי מארק ריילנס מייקל צ'יקליס קיד קאדי אריאנה גרנדה ג'ניפר לורנס טימותי שאלאמה הימש פאטל קייט בלאנשט ג'ונה היל מריל סטריפ פול גילפויל 
 מוזיקה:  ניקולס בריטל 
 צילום:  לינוס סאנדגרין 
 מדינה:  ארצות הברית ארצות הברית
 חברה מפיצה:  נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  21 בדצמבר 2021 
 משך הקרנה:  138 דק' 
 שפת הסרט:  אנגלית 
 סוגה:  סרט קומדיה, סרט דרמה, קומדיה שחורה, סרט מדע בדיוני, סרט אסונות, סאטירה, סרט אפוקליפטי 
 אתר רשמי
 דף הסרט ב־IMDb
 
אל תסתכלו למעלה (באנגלית: Don't Look Up) הוא סרט סאטירה-פוליטי אמריקאי משנת 2021, אותו כתב, הפיק וביים אדם מקיי. בסרט מככבים אנסמבל שחקנים, הכולל את ג'ניפר לורנס, לאונרדו דיקפריו, מריל סטריפ, קייט בלאנשט, רוב מורגן, אריאנה גרנדה, ג'ונה היל, טימותי שאלאמה ועוד.
הסרט עלה לשירות הסטרימינג של נטפליקס ב-10 בדצמבר 2021.
הסרט קיבל 4 מועמדויות בטקס פרסי גלובוס הזהב ה-79; פרס גלובוס הזהב לסרט הטוב ביותר - קומדיה או מוזיקלי, לתסריט הטוב ביותר (מקיי), לשחקן הטוב ביותר (דיקפריו) ולשחקנית הטובה ביותר (לורנס).
תקציר העלילה

הסרט עוקב אחר שני אסטרונומים (ג'ניפר לורנס ולאונרדו דיקפריו) היוצאים לסיור תקשורתי כדי להזהיר את בני האדם מפני שביט מתקרב שישמיד את כדור הארץ. השניים מגיעים לפגישה עם נשיאת ארצות הברית (מריל סטריפ), אך זו אינה נענית לבקשתם לפעול להסטת השביט ממסלול התנגשות בכדור הארץ, משום שפעולה שכזו עלולה לפגוע בפופולריות שלה כנשיאה ובכך לפגוע בסיכויה להצליח בבחירות אמצע הכהונה הקרבות. בנוסף בנה (ג'ונה היל) שהוא גם ראש הסגל מביע זלזול בזוג האסטרונומים כי הם מגיעים מאוניברסיטה שאינה יוקרתית במיוחד (אוניברסיטת המדינה של מישיגן).
משמתגלה כי סיכוייה להצליח בבחירות אמצע הכהונה אינם גבוהים - חוזרת בה הנשיאה מהחלטתה, ומגייסת את סוכנות החלל האמריקאית לבלום את השביט. משימה זו לבלימת השביט מבוטלת לאחר ההמראה, משום שהיזם פיטר אישרוול (מארק ריילנס), תורם חשוב לנשיאה, מגלה כי השביט מכיל מחצבים בשווי טריליוני דולרים. אישרוול רוקם תוכנית לפיצול השביט לצורך הבאתו לכדור הארץ במספר שברים ולנצל את המחצבים. התוכנית לא עוברת ביקורת עמיתים, וכל מדען שמעביר ביקורת על התוכנית מפוטר. משימה זו יוצאת לפועל בכל זאת, ואף מצליחה להנחית על השביט רובוטי קידוח, אך במהרה נכשלת. השביט פוגע בכדור הארץ ומכלה את כלל האנושות והיצורים החיים בו. אישרוול, הנשיאה ועוד כ-2,000 מקושרים נמלטים בספינת חלל מיוחדת שנבנתה מבעוד מועד.
בסצנה שאחרי הכתוביות הראשונות מגיעים הנמלטים בחללית לעולם חדש המתאים לחיי בני אדם, אך הנשיאה נטרפת על ידי אחד היצורים בכוכב הלכת.
בסצנה שאחרי הכתוביות רואים את בנה של הנשיאה, שנשאר בכדור הארץ, ניצל מההרס של השביט, ומעלה מיד סטורי שהוא האדם האחרון בכדור הארץ.
שחקנים ודמויות

| שם השחקן/ית | מדבב בגרסה העברית | שם הדמות | אודות הדמות |
| --- | --- | --- | --- |
| ג'ניפר לורנס | מיה אלון | קייט דיביאסקי | אסטרונומית |
| לאונרדו דיקפריו | גדי לוי | ד"ר רנדל מינדי | אסטרונום |
| קייט בלאנשט | הילה סורג'ון | ברי אדוונט | עיתונאית ומנחה של התכנית "לרלור יומי", מנהלת רומן עם מינדי |
| רוב מורגן (אנ') | אסף פריינטא | ד"ר קלייטון "טדי" אוגלת'ורפ | מדען המסייע לדיביאסקי ולמינדי במסע שלהם |
| מריל סטריפ | אורנה כץ | ג'ני אורליאן | נשיאת ארצות הברית |
| ג'ונה היל | יובל בינדר | ג'ייסון אורליאן | בנה של הנשיאה אורליאן וראש סגל הבית הלבן |
| מארק ריילנס |  | פיטר אישרוול | ספונסר המשימה להצלת האנושות |
| הימש פאטל | גיא זיידמן | פיליפ |  |
| טימותי שאלאמה | נועם טל | יול |  |
| טיילר פרי | אמנון וולף | ג'ק ברמר | עיתונאי ומנחה של התכנית "לרלור יומי" |
| מלאני לינסקי | טליה ברקאי | ג'ון |  |
| רון פרלמן | לירון ברנס | קולונל בנדיקט (בן) דרסק |  |
| אריאנה גרנדה | אבישג שצברג | ריילי בינה |  |
| קיד קאדי | ניר ברק | די ג'יי צ'לו |  |
| תומר סיסלי | דן שצברג | עדול גרליו |  |
| כריס אוונס |  | דווין פיטרס | ללא ציון שם השחקן בקרדיטים |
| מייקל צ'יקליס | מוטי דיכנה | דן פוקטי | ‏ |
הפקה > פיתוח

ב-8 בנובמבר 2019 הוכרז כי סרטי פרמאונט תפיץ את הסאטירה האפלה "אל תסתכלו למעלה", עם אדם מקיי כתסריטאי, במאי ומפיק. ב-19 בפברואר 2020, נטפליקס רכשה את הסרט מפרמאונט.
הפקה > ליהוק

ב־19 בפברואר 2020 לוהקה ג'ניפר לורנס לסרט. ב־12 במאי 2020 הוכרז כי קייט בלאנשט הצטרפה לסרט. בספטמבר 2020 הצטרף רוב מורגן לצוות השחקנים. באוקטובר 2020 התווספו לאונרדו דיקפריו, מריל סטריפ, ג'ונה היל, טימותי שאלאמה, אריאנה גרנדה, קיד קאדי, מת'יו פרי, הימש פאטל ותומר סיסלי. בנובמבר 2020 טיילר פרי, מלאני לינסקי ורון פרלמן הצטרפו לצוות השחקנים. בחודש פברואר 2021 נודע כי מארק ריילנס ומייקל צ'יקליס הצטרפו לצוות השחקנים.
הפקה > צילומים

ב-19 בפברואר 2020 הוכרז כי שלב הצילומים יחל באפריל 2020. עם זאת, הוא התעכב עקב מגפת הקורונה. הצילומים החלו ב-18 בנובמבר 2020 בבוסטון ובניובוריפורט, מסצ'וסטס.
במהלך צילומי אפקטים מיוחדים שהתקיימו בליל יום שישי, 5 בפברואר 2021, נפצעה השחקנית ג'ניפר לורנס מפגיעת רסיסי זכוכית סמוך לאחת מעיניה, ונזקקה לטיפול רפואי. לפי דיווחים מאתר הצילומים בברוקטון (אנ'), מסצ'וסטס, כתוצאה מפיצוץ יזום באתר, התעופף פח אשפה וניפץ זגוגית חלון, והרסיסים הותזו לעברה של לורנס בטרם היה סיפק בידה להתפנות מהמקום. כתוצאה מהתאונה, נדחו הצילומים שתוכננו לאותו סוף שבוע, לשבוע שלאחריו.
הפקה > מקורות השראה

מבקרי קולנוע אחדים מצאו זיקה בין דמויות הסרט ובין דמויות מציאותיות ששימשו השראה לעיצובן. כך נשיאת ארצות הברית בסרט, ג'ני אורליאן, זוהתה כבת דמותו הנשיא דונלד טראמפ, יזם הטכנולוגיה פיטר אישרוול זוהה כמשקף שילוב של ריצ'רד ברנסון, ג'ף בזוס ואילון מאסק או כשילוב של סטיב ג'ובס, ג'ף בזוס ואילון מאסק, האסטרונומית קייט דיביאסקי זוהתה כבת דמותה של גרטה טונברי, והאסטרונום רנדל מינדי זוהה כבן דמותו של אנתוני פאוצ'י.
עלילת הסרט, העוסקת בהתרעה של מדענים על סכנה לקיום האנושות והזלזול של הפוליטיקאים ואנשי העסקים בסכנה זו, מתפרשת על ידי מבקרים רבים כאלגוריה על היחס למשבר האקלים. מדען האקלים פיטר קלמוס (אנ') כתב כי "זהו הסרט הכי מדויק שראיתי על האדישות המבעיתה של החברה למשבר האקלים". מצד שני, במאמר עבור סיינטיפיק אמריקן, ציינה האסטרופיזיקאית רבקה אופנהיימר כי הסרט אינו משכנע במטאפורה בין פגיעת שביט לשינוי אקלים, בגלל הבדלים דרמטיים בקבועי הזמן של אירועים אלו והשפעתם.
עליית הסרט לנטפליקס תוזמנה ליום השיגור של הגשושית DART שתבחן יכולת להסיט אסטרואידים ממסלולם.
הפצה

הסרט יצא לשירות הסטרימינג נטפליקס ב-24 בדצמבר 2021.
הערות שוליים

1 2  Leonardo DiCaprio, Meryl Streep, Jonah Hill, Timothée Chalamet, Ariana Grande, Cate Blanchett, Others Join Jennifer Lawrence In Netflix’s ‘Don’t Look Up’ For Adam McKay
↑  Fleming Jr., Mike (8 בנובמבר 2019). "Adam McKay On New Paramount Film Deal, The Meteor Movie He'll Next Helm & The Superhero As Cinema Argument". Deadline Hollywood. נבדק ב-19 בנובמבר 2019. {{cite web}}:  (עזרה)
1 2 3  D'Alessandro, Anthony (19 בפברואר 2020). "Netflix Takes Adam McKay Meteor Movie 'Don't Look Up'; Jennifer Lawrence To Star". Deadline Hollywood. נבדק ב-26 בפברואר 2020. {{cite web}}:  (עזרה)
↑  Cate Blanchett joins Jennifer Lawrence's new Netflix movie
↑  Rob Morgan Set To Co-Star Opposite Jennifer Lawrence in Adam McKay And Netflix’s ‘Don’t Look Up’
↑  Kit, Borys (20 בנובמבר 2020). "Tyler Perry, Melanie Lynskey, Ron Perlman Join Adam McKay's 'Don't Look Up' (Exclusive)". The Hollywood Reporter. נבדק ב-20 בנובמבר 2020. {{cite web}}:  (עזרה)
↑  Justin Kroll, Mark Rylance And Michael Chiklis Join Adam McKay’s ‘Don’t Look Up’ At Netflix, Deadline, ‏8 בפברואר 2021 (באנגלית אמריקאית)
↑  Moore, Kasey (22 באפריל 2020). "Every Netflix Production Halted Due to Coronavirus". What's on Netflix. נבדק ב-16 באוגוסט 2020. {{cite web}}:  (עזרה)
↑  https://www.hollywoodreporter.com/news/leonardo-dicaprio-meryl-streep-join-jennifer-lawrence-in-adam-mckays-dont-look-up
↑  Morgan, Rob (18 בנובמבר 2020). "Mood: me showing up to set with DiCaprio, JLaw and Meryl Streep with a lil extra #quarantine weight so I had to make a grand entrance like it's cool...🤦🏿‍♂️😳🤣😂. First day shooting #DontLookUp super excited and ready to play with #Greatness. #hardworktastegreat #showtimemakeitlookeasy. Hope you're having a blessed and groovy #humpday doing work you love also. ✊🏿💥". Instagram. נבדק ב-18 בנובמבר 2020. {{cite web}}:  (עזרה)
↑  Kaufman, Hayley, and Shanahan, Mark (February 5, 2021). Jennifer Lawrence injured on set of ‘Don’t Look Up’ during overnight filming in Brockton. The Boston Globe. Retrieved February 6, 2021
↑  Hipes, Patrick (February 5, 2021), Jennifer Lawrence Recovering After Being Injured On Set Of ‘Don’t Look Up’ Movie. Deadline Hollywood. Retrieved February 6, 2021
1 2  ארז דבורה, "אל תסתכלו למעלה": גם קאסט עמוס בכוכבים לא מצליח להציל את העולם, באתר ynet, 13 בדצמבר 2021
↑  אבנר שביט‏, 45 הדקות הראשונות של הסרט הזה מושלמות. הבעיה היא מה שקורה לאחר מכן, באתר וואלה, 13 בדצמבר 2021
1 2 3 4  אורן מנדז, ביקורת סרט: אל תסתכלו למעלה – קומדיה מדויקת עם מסר מדכא, באתר "Gadgety"‏23 בדצמבר 2021
1 2  יעל שוב, ‏האפוקליפסה מבוטלת: נטפליקס הצליחה לייצר סאטירה מצוינת, באתר "Time Out ישראל", 9 בדצמבר 2021
↑  יאיר רוה, ״אל תסתכלו למעלה״, ביקורת נטפליקס, בבלוג הקולנוע "סינמסקופ", 4 בנובמבר 2021
↑   נתנאל שלומוביץ, "אל תסתכלו למעלה": סוף העולם מגיע ולאף אחד לא אכפת, באתר הארץ, 23 בדצמבר 2021
↑  Peter Kalmus, I’m a climate scientist. Don’t Look Up captures the madness I see every day, The Guardian, December 29,2021
↑  Rebecca Oppenheimer, Hollywood Can Take On Science Denial: Don't Look Up Is a Great Example, Scientific American (באנגלית)
↑  אבי בליזובסקי, ‏כשקולנוע ומציאות מתחברים במשימת הדיפת אסטרואיד: שוגרה החללית DART, באתר "הידען", 24 בנובמבר 2021
אלן ז'ופה

אלן מארי ז'ופה (בצרפתית: Alain Marie Juppé; נולד ב-15 באוגוסט 1945) הוא מדינאי צרפתי שמרני שכיהן בתפקידו האחרון כשר החוץ של צרפת בשנים 2011 – 2012. בעבר כיהן גם כראש ממשלת צרפת, בשנים 1995 – 1997 תחת הנשיא ז'אק שיראק, וכן כשר ההגנה בשנים 2010 – 2011. לפני תפקידים אלה כיהן גם כשר החוץ בשנים 1993 – 1995, וכן כשר האוצר ודובר הממשלה בשנים 1986 – 1988. ז'ופה נמצא במחנה המתון והמרכזי של מפלגת הרפובליקנים בצרפת, ומחזיק בעמדות פרו-ארופאיות וניציות מבחינת ביטחון לאומי.
בדצמבר 2004 הורשע ז'ופה בשימוש בכספי ציבור. הקריירה הציבורית שלו הושעתה כתוצאה מכך, עד אשר נבחר מחדש כראש עיריית בורדו באוקטובר 2006. לזמן קצר כיהן כשר למצב האקולוגיה והפיתוח ב-2007, אך התפטר ביוני 2007 לאחר שנכשל במרוץ לבחירה מחדש לפרלמנט באותה שנה. עד מרץ 2019 החזיק בתפקידו כראש עיריית בורדו.
אנדרו דאן (שחקן)

| --- | --- |
אין תמונה חופשית
 לידה:  12 באפריל 1957 (בן 67) לידס, הממלכה המאוחדת 
 מדינה:  הממלכה המאוחדת 
 מקום לימודים:  תיכון מרדן  הקולג' המטרופוליטני של טיין 
 פרופיל ב-IMDb
 
אנדרו דאן (באנגלית: Andrew Dunn; נולד ב-12 באפריל 1957) הוא שחקן אנגלי. תפקידו הידוע ביותר הוא בדמות טוני בסיטקום של ה-BBC "נשות המזנון" בין השנים 1998 ל-2000. ב-2007 ו-2008 שיחק דאן בתפקיד רוג'ר סטיילס באופרת הסבון "קורוניישן סטריט".
ביוגרפיה

דאן נולד בלידס שבמערב ריידינג ביורקשייר. הוא גדל בנורת' שילדס שנמצא מזרחה לניוקאסל. בגיל 20 עבר לחיות בלונדון. הוא למד הוראה אבל החליט שהוא רוצה להיות שחקן. מאוחר יותר עבר לגור ביורק.
ביוגרפיה > קריירה

דאן הופיע בסדרות טלוויזיה רבות כולל בסיטקום "נשות המזנון" בתפקיד טוני. הוא שיחק בסדרות "The Bill", "הולבי סיטי", "55 מעלות צפון", "בקצב הלב" ובאופרת הסבון "קורוניישן סטריט" בה הופיע ב-2003. בשנת 2000 שיחק בתפקיד ראשי בסרט הקולנוע הבריטי "Between Two Women". ב-2005 הופיע בסרט "The Jealous God".
בדצמבר 2006 הצטרף לצוות השחקנים של "קורוניישן סטריט" בתפקיד קבוע בדמות רוג'ר סטיילס. ב-29 בספטמבר 2008 פורסם שדמותו הוסרה מהסדרה וב-8 באוקטובר אותה שנה הופיע בה בפעם האחרונה.
מ-1999 עד 2006 גילם דאן את אלסטייר קמפבל בסאטירה הפוליטית "Bremner, Bird & Fortune". הוא חזר והופיע באותו תפקיד בתסכית "The Iraq Dossier" ברדיו 4 של ה-BBC מאת דייוויד מורלי, ששודר ב-2 במרץ 2013.
במרץ 2009 השתתף דאן בגרסה הבימתית של הסדרה "נשות המזנון" יחד עם שאר שחקני הסדרה.
ב-13 בנובמבר 2009 הוענק לדאן תואר לשם כבוד מטעם אוניברסיטת יורק סיינט ג'ון.
ב-24 במרץ 2011 שיחק דאן בסדרה הרפואית של ה-BBC "רופאים" בתפקיד אוון ברמפטון. בספטמבר 2014 החל להופיע בתפקיד ג'רלד בסיבוב הופעות של המחזה "ללכת עד הסוף".
ביוגרפיה > חיים אישיים

בת זוגו של דאן היא השחקנית אנדרינה קרול.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1986 | דמפסי ומייקפיס | Dempsey and Makepeace | אוסטין | בפרק "Bird of Prey" |
| 1987 |  | The Ritz | סקודג' |  |
| 1992 |  | London's Burning | אדי | בפרק "UFO Sightings/Reincarnation" |
| 1994 |  | In Suspicious Circumstances | העיתונאי | בפרק "The Man Who Melted Away" |
| 1995 |  | The Upper Hand | סטרן | בפרק "The Wedding" |
| 1995 | הארי | Harry | פרנק | סדרת טלוויזיה (פרק אחד) |
| 1995 |  | Out of the Blue | קרייג פייג' | סדרת טלוויזיה (פרק אחד) |
| 1994–1999 |  | The Knock | קווין בוצ'ר | סדרת טלוויזיה |
| 1998–2000 | נשות המזנון | Dinnerladies | טוני | סדרת טלוויזיה |
| 2000 |  | My Government and I | אלסטייר קמפבל | סרט טלוויזיה |
| 2001 |  | Bernard's Watch | סרג'נט פלמר | בפרק "Alien Times" |
| 2002 |  | Ali G Indahouse | שוטר |  |
| 2002 |  | The Stretford Wives | ריק ריצ'רדס | סרט טלוויזיה |
| 1999–2002 | הולבי סיטי | Holby City | סיימון שוגנסי /אוון | סדרת טלוויזיה (12 פרקים) |
| 2003 |  | The Afternoon Play | דרק | בפרק "Heroes and Villains" |
| 2003 |  | Gifted | בלש פרצ'יילד | סרט טלוויזיה |
| 2003 | רציחות במידסומר | Midsomer Murders | השוטר קראב | בפרק "The Green Man" |
| 2003 | דוקטור הו | Doctor Who: Scream of the Shalka | מקס | מיני-סדרה |
| 2004 |  | No Angels | מר מורגן | סדרת טלוויזיה (פרק אחד) |
| 2004 |  | Between Two Women | ג'ף הרדי |  |
| 2005 |  | The Jealous God | מת'יו |  |
| 2004–2005 | 55 מעלות צפון | 55 Degrees North | סמל ריק אסטל | סדרת טלוויזיה (14 פרקים) |
| 2006 | דיאל ופסקו | Dalziel and Pascoe | ג'ק פאראדיי | בפרק "Glory Days" |
| 2006 |  | The Street | מאמן | בפרק "Football" |
| 2006 |  | Brief Encounters | מארק הצ'ינס | בפרק "Cake" |
| 2002–2006 |  | The Bill | דניס הנלי / פקד מודסלי | סדרת טלוויזיה |
| 2006 |  | Blue Murder | אדי קרטר | בפרק "Steady Eddie" |
| 2007 | פופקורן | Popcorn | מקס |  |
| 2007 | חדר מיון | Casualty | סטיב לילי | בפרק "Entropy" |
| 2007 |  | The Royal | בילי טיילור | בפרק "Can't Buy Me Love |
| 2003–2008 | קורוניישן סטריט | Coronation Street | רוג'ר סטיילס / לורי דייסון | סדרת טלוויזיה |
| 2009 |  | Mr. Right | אבא של אלכס |  |
| 2010 | חוק וסדר: UK | Law & Order: UK | מרטין דאגלס | בפרק "Masquerade" |
| 2010 |  | The Legend of Beggar's Bridge | קריינות |  |
| 2011 | המשפחה שלי | My Family | מרטין | סדרת טלוויזיה (2 פרקים) |
| 2011 |  | A Kiss from Grandma | רוג'ר | סרט קצר |
| 2012 |  | Fighter Pilot | מייקל | סרט קצר |
| 2013 |  | Whoops! | אד נורמן |  |
| 2014 |  | The Knife That Killed Me | מר בוילד |  |
| 2014 |  | Bait | דייוויד |  |
| 2016 |  | ChickLit | מפיק טלוויזיה |  |
| 2016 | רופאים | Doctors | ג'ף אספלנד |  |
| 2016 |  | Moving On | קני | בפרק "Our House" |
| 2017 |  | Adult Babies | ג'ורג' |  |
תפקידים בתיאטרון

"נשות המזנון" (2009) – עיבוד בימתי לסיטקום הפופולרי של ה-BBC, תיאטרון רויאל ביורק ובתיאטרון דרלינגטון סיביק
"אמנות" (2006) – תיאטרון רויאל ביורק
"iShandy"‏ (2013) – תיאטרון רויאל ביורק
"ילדי המסילה" (2015) – תיאטרון קינג קרוס
הערות שוליים

↑  Dinnerladies star joins Corrie
↑  "Archived copy". אורכב מ-המקור ב-2009-03-27. נבדק ב-2009-03-26. {{cite web}}:  (עזרה)
↑  Former Coronation Street star Andrew Dunn to receive honorary degree from York St John University
↑  "Casting Announced for U.K. Tour of Simon Beaufoy's Play Version of The Full Monty". playbill.com. Playbill. 9 במאי 2014. אורכב מ-המקור ב-12 במאי 2014. נבדק ב-9 במאי 2014. {{cite web}}:  (עזרה)
↑  Partners Andrina Carroll and Andrew Dunn at York Theatre Royal, where they are appearing in iShandy